ZRIAĎOVACIA  LISTINA
hasičskej jednotky dobrovoľného hasičského zboru obce DVORNÍKY

č. u. : .............

        Obec Dvorníky s účinnosťou od 01.04.2025 zriaďuje svojím rozhodnutím                               č. u. .......... zo dňa 06.03.2025 hasičskú jednotku dobrovoľného hasičského zboru obce (ďalej len „jednotka“) podľa  § 15, ods. 1, písm. b) zákona č. 314/2001 Z. z. o ochrane                      pred požiarmi v znení neskorších predpisov. 

1. Základné údaje 
Názov jednotky:  Dobrovoľný hasičský zbor obce Dvorníky

2. Predmet činnosti 
Jednotka  plní úlohy hasičských jednotiek podľa § 33 a nasl. zákona č. 314/2001 Z. z. o ochrane pred požiarmi v znení neskorších predpisov, a to najmä :
a)  vykonáva zásahovú činnosť pri požiari, pri dopravnej nehode a iné záchranné práce; 
b)  vykonáva záchranné práce pri živelných pohromách a iných mimoriadnych udalostiach; 
c)  podáva okamžité informácie o svojom výjazde a zásahu krajskému riaditeľstvu Hasičského a záchranného zboru. 

Jednotka vykonáva činnosť v súlade so všeobecne záväznými právnymi predpismi a jej materiálne a finančné potreby zabezpečuje obec podľa § 37 zákona o dotáciách a z vlastného rozpočtu obce. 
Jednotka plní základné úlohy predovšetkým na území obce, na základe zmluvy o spolupráci aj v iných katastrálnych územiach susediacich obcí a ďalej v súlade so zaradením do kategórie hasičskej jednotky stanoveným metodikou pre celoplošné rozmiestnenie síl a prostriedkov hasičských jednotiek na území Slovenskej republiky. 

3. Veliteľ jednotky  
Veliteľa jednotky po stanovisku krajského riaditeľstva Hasičského a záchranného zboru k jeho odbornej spôsobilosti vykonávať funkciu veliteľa, menuje a odvoláva starosta obce Dvorníky s prihliadnutím na návrh občianskeho združenia pôsobiaceho na úseku ochrany                      pred požiarmi - Dobrovoľnej požiarnej ochrany Slovenskej republiky. 

4. Početný stav jednotky  
Početný stav členov jednotky  sa  určuje podľa zaradenia jednotky do kategorizácie dobrovoľných hasičských zborov a na základe stanovených rizík jednotlivých katastrálnych území obcí definovaných metodikou pre celoplošné rozmiestnenie síl a  prostriedkov hasičských jednotiek na území Slovenskej republiky a  po predchádzajúcom prerokovaní s krajským riaditeľstvom Hasičského a záchranného zboru. 

5. Majetok a vybavenie jednotky  
K zabezpečeniu úloh využíva jednotka majetok obce, prípadne majetok iných subjektov. Do vybavenia jednotky môže byť zaradená mobilná hasičská technika a vecné prostriedky.

6. Členstvo v jednotke  
Činnosť v jednotke vykonávajú členovia jednotky na základe dohody o členstve v hasičskej jednotke  uzatvorenej medzi uchádzačom o členstvo v jednotke  a  obcou.

7. Úrazy a škody 
Odškodnenie úrazov a úmrtie členov jednotky a škôd vzniknutých činnosťou jednotky  bude riešené podľa osobitných predpisov. 

V Dvorníkoch, dňa  06. 03. 2025

 
………………………………………… 
                                                                                                    Starosta obce Dvorníky